Το πνεύμα της Μπαβμόρντα επιβίωσε.
Σ' εμένα, στον αδελφό σου και σ' εσένα.
Να προσέχεις.
ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ
Ο πρίγκιπας ζει.
Είναι κρατούμενος της Καρακάξας
που μένει στην Αμνημόνευτη Πόλη πέρα από τη Θρυμματισμένη Θάλασσα.
Μπον Ρίβερ!
Γρήγορα!
Μπόρμαν! Σε είχα για νεκρό!
Με μπερδεύεις με άλλον.
Η οικογένειά μου πήγαινε στην Πύλη της Μητέρας.
Μόνο εγώ επέζησα.
Τζέιντ, τρέχα!
Θα πάθω κι εγώ ό,τι έπαθε ο Μπαλαντάιν.
Θα πρέπει να με σταματήσετε.
Τι θα μου έκανε ο Μπαλαντάιν;
Αυτό που άρχισε η Μπαβμόρντα όταν ήσουν μωρό.
Την Τελετή της 13ης Νύχτας.
Να εξορίσει την ψυχή σου σ' έναν τόπο ατέρμονης οδύνης.
Μπορείς να τον σώσεις.
-Δεν ξέρω πώς. -Ναι, ξέρεις.
Πάρτε το κορίτσι.
Σκοτώστε τους άλλους.
WILLOW: Η ΟΡΓH ΤΩΝ ΘΡYΛΩΝ
ΚΕΦΑΛΑΙΟ 5 ΑΓΡΙΟΔΑΣΟΣ
Τι είν' αυτό;
Κάνε δουλειά σου.
Πόσο θα τραβήξει αυτό;
Η Καρακάξα τούς διέταξε να πάρουν την Ελόρα και να μας σκοτώσουν.
Όχι αν γνωριστούμε πρώτα, ε;
Τι κάνουμε, αρχηγέ;
Είναι πιο γρήγοροι από μας. Πού μπορούμε να πάμε;
Στο Αγριοδάσος.
Κι οι περιβόητοι κίνδυνοι του Αγριοδάσους;
Τι κίνδυνοι;
Φημολογείται πως έχει κάτι ο αέρας, τα δέντρα, το νερό, που σε κάνει...
Να μη θες να φύγεις.
Δεν έχεις διάθεση να κάνεις οτιδήποτε.
Πίστεψέ με, θα μείνουμε εκεί μέσα μόνο όσο χρειαστεί.
Ναι, οπωσδήποτε.
Αν κανείς έχει καμιά καλύτερη ιδέα, να την ακούσουμε ευχαρίστως.
Τρέξτε!
Πάμε!
Απαιτείται εγρήγορση.
Επαγρύπνηση.
Το Αγριοδάσος σε πλανεύει.
Σε σαγηνεύει με την όψη και τους ήχους του.
Κι ώσπου να το πάρεις πρέφα,
βρίσκεσαι παντρεμένος και να φροντίζεις το σκυλί κάποιου γνωστού σου.
Δεν πρόκειται να συμβεί αυτό.
Προσωπικά, εξακολουθώ ν' ανησυχώ για τους κινδύνους.
Οι Μπον Ρίβερ που σκότωσαν την οικογένειά μου κρύφτηκαν εδώ.
Ίσως είναι ακόμα εδώ...
κάπου.
Αυτό το ραβδί είναι κομμάτι από το Μέγα Δέντρο
στο επίκεντρο των πάντων.
Μπορώ απλώς, ξέρεις, να το δοκιμάσω;
Για να δω αν με υπακούει. Μπορεί και όχι.
Θα σε υπακούσει.
Αλλά δεν είσαι έτοιμη.
Η μαγεία μαθαίνεται με αυστηρούς κανόνες.
Προϋποθέτει σοφία ή γνώση.
Πριν αρχίσεις να κραδαίνεις το ραβδί, πρέπει να μάθεις τους τέσσερις πυλώνες...
Κατάφερα να κάνω μια εκλομουριά να φυτρώσει, κι ήταν εντυπωσιακό.
Και φτιάξαμε κι αυτό το βάλσαμο που θεράπευσε τον Γκρέιντον.
Πιθανόν.
Έμεινε να μάθω προσήλωση και μελλοντολογία.
Σιγά το πράμα.
Η μελλοντολογία, το να ερμηνεύεις δονήσεις του σύμπαντος και να βλέπεις το μέλλον,
είναι κάτι άπιαστο ακόμα και για σπουδαίους μάγους.
Εσύ βλέπεις το μέλλον;
Περιστασιακά, βλέπω οράματα με τα μελλούμενα.
Με είδες σε κανένα;
Ας αρχίσουμε με την προσήλωση.
Εστιάζοντας ορθά, κάτι που εσύ δεν κάνεις...
Προσπαθώ.
...μπορείς να μετακινείς αντικείμενα με τη σκέψη, να χειραγωγείς στοιχεία της φύσης,
ακόμα και να μεταμορφώνεις ανθρώπους.
Τι; Τι κάνεις;
Με τη βοήθεια της σκέψης, προσπαθώ να σε κάνω περισσότερο διαλλακτικό
και να σε μεταμορφώσω σε κάποιον που θα μ' αφήσει να χρησιμοποιήσω το ραβδί.
-Γίνεται τίποτα; -Όχι.
Σε λάθος χέρια, το ραβδί της Τσερλίντρεα είναι ένα πανίσχυρο εργαλείο
που μπορεί να φέρει τον όλεθρο.
Έχεις σεβντά, ε;
Τι;
Σεβντά. Μια καψούρα μέσα σου
που λέει να προσφέρεις άνθη, να αερίζεσαι στα μουλωχτά ή και καθόλου,
γενικά να γίνεσαι ρεντίκολο
μπροστά σε μια ξανθιά εκλεκτή με ματάρες
που σε βλέπει περισσότερο σαν φίλο.
Δεν έχω σεβντά.
Εντάξει, ωραία.
Άρα δεν είναι ανάγκη να σου πω πώς να την κατακτήσεις.
Γιατί, ξέρεις εσύ από τέτοια;
Γκρέιντον, φιλαράκο,
οι γυναίκες είχαν καίρια θέση στη ζωή μου.
Η καρδούλα τους σκιρτούσε και το γόνυ τους λυγούσε
και μόνο στο άκουσμα του τυπάρα Θράξους...
Μπόρμαν; Μπουμπουνοκέφαλο πλάσμα,
αν κάτι σκαρώνεις πάλι για να αποκομίσεις όφελος,
δεν αστειεύομαι, θα σου ξεριζώσω την καρδιά.
Βλέπεις το πάθος που ξεχειλίζει;
Ναι, αλλά πώς το κάνεις; Πώς ξυπνάς αυτό το πάθος;
Λοιπόν, πρώτα απ' όλα,
το πιο σημαντικό για να κατανοήσεις το αδύνατο φύλο,
και μπορεί να σου φανεί αντιπαραγωγικό, μα πίστεψέ με, είναι αλήθεια...
-Οκέι. -Το λατρεύουν. Λατρεύουν να τις...
Να κάνεις τι; Μπόρμαν, τι λατρεύουν;
Όχι. Μπόρμαν, τελείωσε την πρόταση. Τι λατρεύουν;
-Δεν κάνω πλάκα. -Λοιπόν, παιδιά.
Ξέρω πως αμφισβητείτε την ακεραιότητα, τα κίνητρά μου, όλα αυτά.
Σας ικετεύω να εμπιστευτείτε τα λόγια μου, όμως,
πως ό,τι κι αν συμβεί μετά, έχω ένα σχέδιο.
Κι όλα θα πάνε καλά, αν μείνετε...
ήρεμοι.
Μπόρμαν.
Λόρι.
Το μικρό όνομα του Τοθ είναι Λόρι,
κι αισθάνεται άβολα όταν τον φωνάζεις έτσι.
Ξεπέρασέ το, Λόρι. Αποδέξου το.
Ήρεμα, παιδιά. Μην τσακώνεστε.
Δεν μοιάζεις για πεθαμένος.
Αν πω, θα γελάσεις.
Όχι φωναχτά, δηλαδή.
Περισσότερο με την έννοια "δεν παίζει περίεργα παιχνίδια η ζωή;"
Φαντάζεσαι την έκπληξή μου, όταν γύρισε ο Τοθ
και είπε ότι πέτυχε μια ομήγυρη από το Τιρ Ασλίν:
τέσσερα πιτσιρίκια κι έναν ξερακιανό που ήταν φτυστός ο Θράξους Μπόρμαν.
Σου οφείλω μια εξήγηση.
Κανείς δεν βγαίνει ζωντανός από το Σκέλιν.
Ποτέ.
-Το Σκέλιν; -Τα Τρομορυχεία του Σκέλιν.
Στα βουνά. Τα λειτουργούν τα Τρολ.
Τι να πω; Μάλλον εντέλει είμαι κάποιος που τα κατάφερε.
Θα το απολαύσω.
Αν σκέφτεσαι αυτό που σκέφτομαι ότι σκέφτεσαι,
κι εγώ.
Πολύ αμφιβάλλω.
Δέστε τον καλά και φέρτε τον στη σκηνή μου.
Πάντως, αυτό μου ακούστηκε σαν να εννοούμε το ίδιο πράγμα.
Και τους άλλους;
Τους θέλεις
ή να βάλω να βράζει το παλιό καζάνι για τα κρανία;
Είμαι η Κιτ Τάνθαλος από το Τιρ Ασλίν. Είμαι κόρη της βασίλισσας Σόρσα.
Σκόρπια.
Βασικά το πλήρες όνομα είναι Υπέρτατη Εξοχότης Δηλητηριώδης Αφέντρα Σκόρπια,
αλλά και το Σκόρπια μού κάνει.
Απήγαγαν τον αδερφό μου από το κάστρο.
Δεν το κάναμε εμείς.
Καλά δεν λέω;
Τον πήραν υπηρέτες της Καρακάξας.
Θα διασχίσουμε τη Θρυμματισμένη Θάλασσα.
Για να τον σώσουμε.
Αν είχατε την καλοσύνη να μας αφήσετε να φύγουμε,
η μάνα μου θα σας χρωστούσε χάρη.
Τον Μπόρμαν κράτα τον. Είναι τρισάθλιος.
Τζάμπα τα λες.
Δεν τους καίγεται καρφί
και είναι πολύ χαζοί για ν' αντιληφθούν τι τους προσφέρεις.
Ίσως δεν βάλουμε ακόμα το καζάνι να βράζει.
Κλειδώστε τον Νέλγουιν και τον μορφονιό στο Μπόροου.
-Ήρεμα. -Εντάξει.
Πετάξτε αυτές τις δύο στο Ράτλερ.
-Στάσου. -Αλλά αυτήν εδώ κρατήστε την.
-Τι θα την κάνετε; -Θα περάσουμε όμορφα.
Τζέιντ!
Κατ' αρχάς, επίτρεψέ μου να πω ότι είσαι κούκλα.
Δεν άλλαξες καθόλου. Πόσο πέρασε; Ογδόντα φεγγάρια;
Εσύ άλλαξες.
Θυμάμαι ένα ψηλόλιγνο, πεινασμένο παιδί που του άρεσε να ευχαριστεί τους άλλους.
Ακόμα το 'χω αυτό.
Σε είχα για νεκρό.
Σε θρήνησα.
Πολύ ή απλώς...
Ωραία βολή.
Στόχευα λίγο πιο ψηλά.
Τι απέγινες;
Επιτέλους μόνοι, ε;
Όχι, έχεις δίκιο. Απλώς,
είναι καλό να τα πούμε λίγο οι δυο μας,
δίχως να μας διακόπτει συνεχώς η ομήγυρη.
Δεν έχουμε να πούμε κάτι οι δυο μας.
-Να το σκάσουμε θέλουμε. -Ναι, φυσικά. Βεβαίως.
Απλώς, η εκπαίδευση της Ελόρα σού τρώει πολύ χρόνο.
Παρεμπιπτόντως, έχεις την αίσθηση ότι με αγνοεί λιγάκι;
Πήγες να την εξορίσεις σε μια άλλη διάσταση.
Συνήθως οι γυναίκες είναι
λίγο πιο επιφυλακτικές μετά από κάτι τέτοιο.
Ναι, μα δεν είμαι τέτοιος άνθρωπος.
Απλώς με είχε στοιχειώσει παροδικά ένα πνεύμα.
Κι είναι κρίμα, γιατί πίστευα ότι αρχίσαμε να τα βρίσκουμε...
Κάνε κράτει, Γκρέιντον.
Είναι η Ελόρα Ντάναν, Αυτοκράτειρα τον Εννέα Επικρατειών,
προορισμένη να σώσει τον κόσμο.
Δεν έχει χρόνο για σένα, ούτε για κάποιον άλλον.
Θες να πεις, δηλαδή,
ότι το να σώσει τον κόσμο τής στερεί την ευκαιρία να κάνει μια σχέση;
Απαιτείται ισορροπία ανάμεσα στα προσωπικά και τα επαγγελματικά.
Ακριβώς.
Μα τι λέω; Όχι. Δηλαδή, ναι.
Πάψε να τη σκέφτεσαι κατ' αυτόν τον τρόπο.
Κι αν αυτό δεν γίνεται, Γουίλοου;
Κοίτα, πρέπει... να αστειεύεσαι.
Τι είν' αυτό;
Οι Μπράουνι.
Τι θα της κάνουν, άραγε;
-Είμαι σίγουρη πως όλα θα πάνε καλά. -Πώς μπορείς να είσαι σίγουρη;
Δεν ξέρω. Είναι μια συνηθισμένη ατάκα.
Φοράνε ανθρώπινα κρανία ως μάσκα.
Και θα τη σκοτώσουν.
Ξέρεις, πιστεύω πως η αγάπη είναι η ισχυρότερη δύναμη του σύμπαντος.
Ορίστε;
Είπα πως η αγάπη είναι η ισχυρότερη δύναμη του σύμπαντος.
Χάρη σ' αυτή θα σώσουμε τον Ερκ.
Με δουλεύεις;
Όχι.
Βασανίζουν την κολλητή μου αυτή τη στιγμή κι εσύ μου μιλάς γι' αγάπη;
Θέλω να πω ότι ξέρω τι τραβάς.
Μάλιστα. Επειδή κυλίστηκες στο χορτάρι με τον αδερφό μου κάνα δυο φορές;
Η Τζέιντ είναι για μένα...
Είμαστε φίλες.
Έλα τώρα. Έχεις δει πώς σε κοιτάζει,
σε προστατεύει, ανησυχεί για σένα, ήρθε μαζί μας για χάρη σου.
Κάνουμε τους ανήξερους, ενίοτε πείθουμε τον εαυτό μας γι' αυτό,
όμως, κατά βάθος, ξέρουμε.
Τη λυπάμαι.
Επειδή αγαπά κάποια που δεν της το ανταποδίδει.
Δεν ξέρεις το παραμικρό για εκείνη. Ούτε για μένα.
Μπορεί. Αλλά ξέρω πώς θα γλιτώσουμε από δω.
Μ' αυτό.
Πώς ξέφυγες από το Σκέλιν;
Μ' όποιον τρόπο μπορούσα.
Πολέμησα για να ξεφύγω.
Αφού ικανοποίησα τη δίψα μου για αίμα,
κατέβηκα τη βουνοπλαγιά.
Πληγωμένος, παγωμένος.
Το μόνο που είχα στο μυαλό μου ήταν να γυρίσω εδώ.
Και θα τα κατάφερνα,
αν δεν σταματούσα για να βοηθήσω κάτι ξεστρατισμένους ταξιδιώτες.
-Γεια χαρά, γλύκα. -Γεια.
Πού να ξέρω ότι ήταν Καρκοσιανοί στρατιώτες;
Με άφησαν να ζήσω, αλλά αυτά που μ' ανάγκασαν να κάνω...
Έλα!
...ήταν φρικτά.
Δώσ' του!
Μου φόρτωσαν εγκλήματα.
Τριγυρνούσα σαν φυγάς επί χρόνια, ώσπου με τσάκωσαν.
Η Σόρσα διαπραγματεύτηκε την επιστροφή μου στο Τιρ Ασλίν,
κι εκμεταλλευόμενος την όχι αμελητέα δύναμη της πειθούς μου,
την έπεισα να με ελευθερώσει.
Θυμάσαι τις δυνάμεις μου;
Όχι αμελητέες.
Το κειμήλιο; Δεν το βρήκες;
Και οι άλλοι; Ο Αλαγκάς;
Τον έπιασαν τα Τρολ.
Ελπίζω απλώς να υπέφερε τα μέγιστα
πριν τον καθαρίσουν.
Μεγάλη ιστορία.
Κι ο Μαντμάρτιγκαν;
Κι αυτόν τον έπιασαν;
Γεια σας. Με συγχωρείτε για την ενόχληση.
Ασυγχώρητος. Ξέρεις τι ώρα είναι;
-Ε! Βγάλτε τον σκασμό εκεί κάτω! -Γκόρντον, μη θυμώσω!
Ψάχνω κάτι παλιούς μου φίλους. Ίσως τους ξέρετε.
-Γιατί να τους ξέρω; -Είναι Μπράουνι.
Όλοι οι Νέλγουιν του κόσμου γνωρίζεστε μεταξύ σας;
Έχεις ιδέα πόσο υποτιμητικό είναι αυτό;
Γουίλοου!
Ρουλ! Πόσο χαίρομαι που σε βλέπω! Πάνε χρόνια!
Δεν φανταζόμουν πως θα τα ξαναλέγαμε.
Μου φαίνεται πως... μεγάλωσες, ναι;
Από δω η κόρη μου η Γκανούς. Γκανούς, ο Γουίλοου.
Είναι στην εφηβεία.
Πού είναι ο Φρανζίν;
Δυστυχώς, δεν είναι πια μαζί μας.
Πήγε νότια, τάχα για τον καιρό,
μα όλοι ξέρουμε ότι τον παράτησε η γυναίκα του. Για μένα.
Δυστυχώς, ούτε αυτή είναι πια μαζί μας.
-Τα τίναξε. -Πιο νότια.
Αυτή εδώ θέλει να μετακομίσει υπέργεια, να ζήσει με τους Μπον Ρίβερ,
-να την πάρουν σε καμιά επίθεση στα Τρολ. -Μπα, μη χαίρεσαι.
Αυτό που θα με έκανε να χαρώ
θα ήταν να ξεκουνηθείς, να βρεις μια δουλειά,
ένα χόμπι, να κάνεις κάτι.
Θέλει να γίνει διάσημη, όπως όλοι στην ηλικία της.
-Δεν το καταλαβαίνω. -Ντεκουπάζ!
Ρουλ, θέλω τη βοήθειά σου.
Όπως παλιά;
Περίπου. Εκεί πάνω είναι η Ελόρα.
Το μωρό!
Μεγάλωσε. Πρέπει να βοηθήσουμε τους φίλους μας να το σκάσουν.
-Έχουμε μια πολύ σημαντική αποστολή. -Ε, αφού είναι σημαντική...
Αν ήταν ασήμαντη, δεν θα σας βοηθούσαμε.
-Θα πείτε μια κουβέντα στους Μπον Ρίβερ; -Το θέμα είναι
ότι δεν μας δίνουν σημασία.
Εγκαταστάθηκαν από πάνω μας. Τελείως ντροπιαστικό.
Αλλά κάνουμε αντιπερισπασμό. Θυμάσαι τις κουκουβάγιες και τις βρόμικες βόμβες;
Δεν θα το 'λεγα.
Θα τα πάμε καλύτερα.
Με το ραβδί της Τσερλίντρεα, θα κάνουμε πολύ ανώτερο αντιπερισπασμό.
Να πάρει!
Νομίζω ότι... Είμαι σχεδόν σίγουρη ότι...
Απ' το μυαλό σου τα βγάζεις;
Ίσως τώρα.
-Αυτό δεν είναι καλό. -Όχι, δεν είναι.
Πάμε!
Με παραπλάνησες με τον σαρκασμό και το υπέροχο μούσι σου.
Δεν το 'θελα!
Δεν θέλουμε να κάνουμε κακό σε κανέναν, και κανείς δεν θέλει να πάθει κακό.
Εγώ πάντως θα τους κάνω κακό, αν είναι αναγκαίο.
Μεγάλο κακό.
Θέλουμε απλώς την Τζέιντ.
Πού την έχετε;
Εδώ είμαι.
Ελευθερώστε την.
Φοβάμαι πως δεν γίνεται.
Όχι αν δεν το πει η αφέντρα.
Θα λιώσω τη μάπα σου, Λόρι.
Έχουμε ένα ρητό για όσους ξεστομίζουν κούφιες απειλές:
"Γίνονται ωραία καπέλα".
Εκτιμώ το θάρρος σου, πριγκίπισσα,
αλλά κοίτα να χαλαρώσεις και να το διασκεδάσεις.
Θα γινόσουν υπέροχο...
Εγώ ξέρω από διασκέδαση.
Περίμενα πολύ καιρό τη στιγμή αυτή.
Κούκλα μου, είμαι όλη δική σου.
Όχι! Τζέιντ!
Όχι!
Εμπρός!
Τζέιντ! Σταμάτα! Σε παρακαλώ!
Σε παρακαλώ!
Φέρτε την στη σκηνή μου.
Τελειώσαμε.
Βλέπεις αυτόν τον μεγάλο βράχο που μοιάζει με δικέφαλη γελάδα;
Μην πας προς τα κει, είναι ο λάθος δρόμος.
Αν όμως ο σκυθρωπός πρίγκιπας τρέξει προς τα κει,
-θα τον ακολουθήσουν. -Τι σχέδιο είν' αυτό;
Αφού απέρριψες όλες τις ιδέες μας με τις κουκουβάγιες,
δεν έμεινε κάτι άλλο.
Όχι, καλό είναι. Απλό.
Θέλουμε απλώς λίγη τύχη και χρόνο για να μπούμε,
να τους βγάλουμε προς τα δέντρα και να συναντηθούμε.
Ωραία. Πάμε, λοιπόν.
-Σε νιώθω. -Σαν τον παλιό καιρό.
Πριν κολλήσουμε στον βούρκο της καταθλιπτικής οικιακής ρουτίνας.
Ζινγκ, επίθεση, τρέξιμο, άλογα, χαμός, χαμός, φιλάκι για το τέλος.
Εμπρός, μπείτε μέσα.
Μπα, πάνε αυτές οι εποχές.
Τώρα πια μ' αρέσει να τσιμπολογάω, να αναπολώ και να ξανατσιμπολογάω.
-Να περνάω χρόνο με την Γκανούς. -Με καταπιέζεις.
Ρουλ, δεν μπορώ να το κάνω αυτό χωρίς εσένα.
Μπορείς. Έχεις αυτόν τώρα.
Είναι ο νέος σου Φρανζίν και Ρουλ.
Μπορεί να φαίνεται απέξω σαν σκυθρωπός πρίγκιπας,
μα έχει την καρδιά ενός ήρωα. Σαν εσένα.
Οι περιπέτειες κρύβουν κινδύνους, όμως, αν δεν πεθάνεις,
μια μέρα θα ζήσεις στ' αλήθεια.
Το σημάδι στον αυχένα σου πώς το απέκτησες;
Δεν ξέρω, το είχα από μικρή.
Εδώ, μέχρι το παιδί να γίνει 100 ημερών το μαρκάρουν με το έμβλημα της οικογένειας
για να θυμάται την καταγωγή του.
Αυτό είναι το έμβλημα του πατέρα μου, το έμβλημα του Κέιλ.
-Του στρατηγού Κέιλ; -Τον έχεις ακουστά;
Ήταν ο πρώτος Μπον Ρίβερ.
Έκανε 15 παιδιά.
Εμείς οι δύο μείναμε μόνο.
Ο πατέρας μου ήταν ελεύθερος. Εσείς τον σκοτώσατε.
Τον σκότωσε ο Μαντμάρτιγκαν στη Μάχη του Νόκμααρ.
Τη μητέρα σου τη σκότωσαν οι επιδρομείς
που σε απήγαγαν και σε πήγαν στο Τιρ Ασλίν.
Όχι, το θυμάμαι.
Κι εγώ.
Θυμάμαι που μετρούσες τα άστρα πριν πέσεις για ύπνο,
για να 'σαι σίγουρη ότι είναι όσα και την προηγούμενη νύχτα.
Ο Κέιλ υπηρετούσε την Μπαβμόρντα.
Η Μπαβμόρντα υπηρετούσε την Καρακάξα.
Η Μπαβμόρντα τα βρήκε με τους σκλάβους του Γκαλαντόορν.
Θα τους βοηθούσε να ανατρέψουν τ' αφεντικά κι εκείνοι θα της ήταν πιστοί.
Ο κόσμος κάνει τα πάντα για να ελευθερωθεί.
Και μετά; Όταν έπεσε το Νόκμααρ;
Όσοι επέζησαν το έσκασαν.
Οι στρατοί των Τιρ Ασλίν και Γκαλαντόορν μάς καταδίωξαν. Μας φοβούνταν.
Και καλά έκαναν.
Αργά ή γρήγορα, θα εξεγερθούμε.
Γιατί με πήραν μαζί τους;
Για να αποτρέψεις εξεγερμένους, κλέψε τους το μέλλον.
Μεγάλωσε τα παιδιά τους με την πίστη ότι οι απαγωγείς τους είναι σωτήρες.
Κάν' τα πειθήνια, κάν' τα στρατιώτες.
Το ακούς αυτό;
Μεγάλα τύμπανα. Πάντα κακός οιωνός.
Πρέπει να βιαστούμε, να σώσουμε την Ελόρα.
Και την αρραβωνιαστικιά μου και τους άλλους.
Συγκεντρώσου!
Δεν ξέρουμε πού πάμε να μπλέξουμε.
Θέλω να σκέφτεσαι με το κεφάλι σου, κι όχι...
-Με την καρδιά μου; -Ακριβώς. Έλα, από δω.
Εντάξει.
Φέρε δυο όπλα.
Ορίστε.
Δεν μας πήραν χαμπάρι ακόμα.
Μας έκανες ξόρκι αορατότητας ή κάτι τέτοιο;
Για να 'μαι ειλικρινής, μάλλον δεν δίνουν δεκάρα για μας.
Παρ' όλα αυτά, μην επαναπαύεσαι. Μπορεί να μας την πέσουν ανά πάσα στιγμή.
Γουίλοου!
Ελόρα! Δόξα στις Μητέρες, είσαι καλά!
Γκρέιντον.
Ελόρα, είσαι... στις ομορφιές σου.
-Πού είναι οι άλλοι; -Κάπου εδώ τριγύρω.
Σε λίγο τρώμε.
-Τι συμβαίνει; -Σας κάλεσαν για φαγητό;
Η Τζέιντ είναι Μπον Ρίβερ. Πώς να νιώθει τώρα, άραγε;
Διχασμένη, φαντάζομαι.
Πάντως, κάνουν πάρτι για να γιορτάσουν την επιστροφή της. Ελάτε!
Ελόρα...
Μου φαίνεται ότι έριξες παραπάνω κύμινο.
Ιδέα μου είναι;
Όχι, δεν είναι ιδέα σου, Τοθ. Απλώς έχεις πολύ εκλεπτυσμένο ουρανίσκο.
Λέγε με Λόρι.
Τι κάνεις; Δώσε μου το ραβδί.
Σκέτη καταπίεση.
Λόρι, μου επιτρέπεις;
Όχι, κάνε δουλειά σου.
Μην το σκουπίζεις εκεί.
Είναι η γιορτινή φορεσιά μου, μη σε μέλλει.
Καλά τα κατάφερες κι εσύ, τελικά.
Σας είπα ότι όλα θα 'ταν εντάξει. Έχω σχέδιο.
Σκλάβοι του Γκαλαντόορν, κληρωτοί του Νόκμααρ,
παράνομοι του Αγριοδάσους.
Αυτό που πάντα λαχταρούσαμε ήταν η ελευθερία μας.
Για να μη μεγαλώνουν τα παιδιά μας μέσα στον φόβο,
να μην υπηρετούν αφέντες,
Νταϊκίνι, Τρολ ή Καρακάξα.
Δεν έχουμε Παραπέτασμα για να κρυφτούμε, ούτε στρατό να μας προστατεύει.
Έχουμε μόνο τον φόβο που προξενούν οι μάσκες μας,
την αποφασιστικότητα να επιζήσουμε
και ο ένας τον άλλον.
Σήμερα, ύστερα από 200 φεγγάρια, η αδελφή μου επέστρεψε.
Μεγάλωσε στο Τιρ Ασλίν. Την τάισαν ένα σωρό ψέματα για μας και τον εαυτό της.
Απόψε, όμως, αναγεννιέται, λουσμένη με την αγάπη της οικογένειάς της
και τις αξίες για τις οποίες παλεύουμε ακόμα:
ελευθερία, επανάσταση, πάθος και χαρά.
Μέχρι το ξημέρωμα!
Τι είναι αυτό;
Δεν ξέρω, ένα φρούτο που φαίνεται μούρλια. Φάε λίγο.
Ναι!
Μου έλειψες, αδελφούλα.
Μου πάει;
Καλό είναι.
Σαν αγοράκι είσαι.
-Λέτε να της αρέσει; -Ποιανής;
Καμίας, απλώς... Μιας κοπέλας.
Στις γυναίκες αρέσουν τα μούσια.
Μακάρι να μας το είχες πει νωρίτερα.
Μακάρι να μου το είχατε πει ήδη εσείς.
Αυτός εδώ δεν έχει μούσι.
Αυτός εδώ δεν έχει φιλενάδα.
Νομίζω πως σε άφησα δεμένο στο δωμάτιό μου.
Ένιωσα μοναξιά.
Αναρωτιέμαι τι να κάνω με του λόγου σου.
Μπορούσα να γυρίσω, μα δεν το 'κανα.
Ντρεπόμουν.
Μείνε.
Θα το 'θελα, μια μέρα.
Θα μπορούσα να σ' αναγκάσω να μείνεις. Να 'σαι αιχμάλωτός μου.
Σκόρπια, δεν το 'χεις καταλάβει;
Είμαι ήδη.
Πώς αισθάνεσαι;
Παράξενα. Αλλά ωραία. Εσύ;
Παράξενα.
Μάλλον έφαγες αληθοδαμάσκηνα.
Πώς τα είπες;
Αληθοδαμάσκηνα.
Το φρούτο που μας πρόσφεραν πριν την ομιλία της Σκόρπια.
Αν τα φας, είναι αδύνατον να μην είσαι απόλυτα ειλικρινής.
Μάλιστα.
Δεν το ήξερα.
Τώρα, το έμαθα.
Οπότε,
είσαι...
Ναι, υποθέτω.
Δυσκολεύομαι να το πιστέψω ακόμα.
Γιατί μου είπε ψέματα η Σόρσα;
Ίσως θεωρούσε ότι σε προστατεύει.
Το γνώριζες;
Όχι.
Όμως,
το υποπτευόμουν.
Και δεν μου το είπες;
Τι περίμενες να πω;
Ότι η διαίσθησή μου λέει πως μπορεί να κατάγεσαι από αυτούς
που θες να εξοντώσεις;
Στην καλύτερη, θα με περνούσες για τρελή.
Και στη χειρότερη, θα σου ράγιζα την καρδιά.
Πάντως, είσαι σίγουρα ειδική στο να μου ραγίζεις την καρδιά.
Τζέιντ, στάσου.
Νόμιζα πως κάναμε πρόοδο, ώσπου έγινε αυτό,
και τώρα νιώθεις άβολα μαζί μου, και το καταλαβαίνω.
Κόντεψα να σε στείλω σε άλλη επικράτεια...
Ξυρίστηκες!
Ναι, μάλλον.
-Με ποιον μιλούσες; -Με κανέναν.
Βασικά, είχα σκοπό να έρθω να σε βρω.
Ήθελα να σε διαβεβαιώσω
πως ό,τι έγινε στο Νόκμααρ δεν το προκάλεσα εγώ.
-Εγώ ποτέ δεν θα... -Είδα να σκοτώνεις τον αδερφό σου.
Πότε;
Όταν σε φίλησα... Όταν το ρούφηξα από μέσα σου.
Σου είπα ότι ήμουν άρρωστος, μικρός. Δαιμονισμένος.
Έβλεπα τον αδερφό μου σαν ήρωα. Τον αγαπούσα περισσότερο από τον καθένα.
Δηλαδή, δεν σκότωσες εσύ τον αδερφό σου,
ούτε ήσουν ο εαυτός σου στο Νόκμααρ.
-Ναι, ούτε τη μία, ούτε την άλλη φορά. -Ποιος είσαι, λοιπόν;
Μάλλον προσπαθώ ακόμα να το ανακαλύψω.
Καλά. Πες μου όταν τα καταφέρεις.
Γι' αυτό δεν φεύγω ποτέ από το σπίτι χωρίς να 'χω μαζί μου ένα καλό χωνευτικό
και τουλάχιστον τρία ζευγάρια κάλτσες.
Γελάτε εσείς, αλλά μπορεί να μη φοράτε καν κάλτσες.
Μου το γεμίζεις, σε παρακαλώ;
Γκρέιντον. Έλα δω, κάθισε.
Δεν είναι αξιαγάπητοι; Πριν λίγο καιρό τούς φοβόμασταν.
-Ειδικά αυτόν εδώ. -Γιατί, τι έκανα;
Έλα δω, κάθισε.
Πιες ένα ποτό.
Ξέρω ότι δεν είμαστε φίλες...
Ούτε κατά διάνοια.
Αλλά είμαι σίγουρη ότι δεν είσαι κακόψυχη. Απλώς είσαι λίγο...
στρίγγλα.
Κι εσύ δεν είσαι τόσο άχρηστη όσο νόμιζα.
Όσο είπα ότι είσαι,
αν και αισθάνομαι ότι δεν έπρεπε να το είχα πει.
Το είπες, πάντως.
Έκανα λάθος.
Άλλη μια φορά.
-Ήμουν σκληρή... -Πλήγωσα την Τζέιντ.
Τι;
-Ετοιμαζόσουν να ζητήσεις τη συμβουλή μου; -Όχι.
-Εντάξει. -Με τίποτα.
Ναι.
Τι να κάνω;
Μίλα της. Και ζήτα της συγγνώμη.
-Για τι; -Δεν έχει σημασία.
Πες απλώς τη φράση "Σου ζητώ συγγνώμη".
Πες της ότι καταλαβαίνεις.
Πες της ότι θέλεις να βελτιωθείς.
Κι ότι θα είσαι εκεί, να την περιμένεις,
όταν θα είναι έτοιμη
να της το αποδείξεις.
Μου το λες όλο άλλη μια φορά;
-Πρέπει να πάω να βρω τον Γκρέιντον. -Μα εγώ...
Χρειάζομαι κι άλλες συμβουλές.
Μια χαρά θα τα πας.
Να είσαι απλώς ειλικρινής.
Και μ' αυτά τα άτιμα τα αληθοδαμάσκηνα δεν γίνεται να είσαι κάτι άλλο.
Θέλω να σου μιλήσω.
Δηλαδή, εγώ... Θέλω πολύ να σου μιλήσω.
Εσύ... Κοίτα με.
Είσαι καλός άνθρωπος.
Δεν ξέρω αν είμαι. Έχω κάνει άσχημα πράγματα.
Μην το λες αυτό. Όλοι έχουμε αμφιβολίες και ανασφάλειες.
Πρέπει απλώς να τις αποτινάξεις, και να 'σαι θαρραλέος.
Εύκολα το λες εσύ αυτό. Είσαι ο Γουίλοου Άφγκουντ,
ο σπουδαιότερος μάγος του κόσμου.
Δεν είμαι, για να πω την αλήθεια. Δεν ήμουν ποτέ.
Μέτριος, στην καλύτερη.
Μα κατατρόπωσες την Μπαβμόρντα.
Σκύψε να σου πω...
Κωλοφαρδία.
Όλη μου η φήμη βασίζεται μόνο σ' εκείνη την επιτυχία.
Μα έμενα άγρυπνος τα βράδια
διαβάζοντας για τις δραματικές σου περιπέτειες.
Είσαι πολύ σοφός.
Πίσω απ' όλη αυτήν τη "σοφία",
ο Γουίλοου Άφγκουντ που 'χεις μπροστά σου τρέμει πως μια μέρα θα ανακαλύψουν
ότι είναι ένας ατάλαντος γηρασμένος απατεωνίσκος.
Γεια σου, Ελόρα.
Αληθοδαμάσκηνα. Δεν τα ξανατρώω.
Είσαι στο στοιχείο σου εδώ.
Όντως.
Το ξέρω.
Όμως, σε έχω ανάγκη.
Ναι, για την αποστολή.
Για τα πάντα.
Διά βίου.
Ξέρω πως ο πατέρας μου σκότωσε τον δικό σου.
Δεν μπορώ να φανταστώ πώς νιώθεις αυτήν τη στιγμή.
Δεν με νοιάζει.
Δεν σε νοιάζει;
Όχι.
Δεν είμαι σαν αυτόν.
Τζέιντ...
Μόνο για σένα νοιάζομαι.
Αν θες να έρθεις να ζήσεις εδώ, αφού βρούμε τον Ερκ,
θα ερχόμουν μαζί σου, αν το επιθυμείς.
Γιατί θέλω να ζήσουμε μαζί την κάθε περιπέτεια.
Ξέρω ότι έπρεπε να σ' το είχα πει νωρίτερα,
και γι' αυτό, για τα πάντα, σου ζητώ συγγνώμη.
Εντάξει. Τι έχεις να πεις;
Αλήθεια;
Δαμάσκηνα.
Είμαι... Ήμουν για αρκετό διάστημα...
απλώς...
τελείως, γελοιωδώς, απελπισμένα,
ερωτευμένη μαζί σου.
Και σε περίπου δέκα δευτερόλεπτα θα σε φιλήσω.
Οπότε, άμα δεν θέλεις...
Ναι, θέλω.
Δηλαδή, θα μου άρεσε πολύ.
Σίγουρα;
Γιατί, άμα το κάνω,
αν σε φιλήσω,
μπορεί να μη σταματήσω ποτέ.
Μόνο μ' έναν τρόπο θα το μάθουμε αυτό.
Κιτ!
Γουίλοου!
Την πήραν! Την άρπαξαν στα δέντρα!
Τρέξε!
Γουίλοου!
Τρολ.
Απόδοση διαλόγων: Φίλιππος Ηρακλειώτης